Ladon (mythologia)

Ladon (Graece Λάδων) in mythologia Graeca est draco centiceps serpentiformis, cuius parentes Phorcus et Ceto ab Hesiodo,Theog. 333. Typhon et Echidna a Pseudo-ApollodoroBibl. 2.113. et ab HyginoFab. 151. nominantur. Centum capita Ladonis fama est diversis vocibus loqui potuisse.

Ladon ab Iunone positus erat in horto Hesperidum, ubi insomnis trunco mali circumvolutus mala aurea custodiret. Herculi enim undecimus labor inpositus erat, ut inde Eurystheo regi malum aureum adferret.Hygini Fabulae 30. Qua dimicatione Ladon sagittis Herculis occisus est.Apollonius Rhodius, Argonautica 4.1393–1421. Iuno Ladonem mortuum ob edita opera in constellationem sustulit.Hyginus, De astronomica 2.3.

Sunt, qui putent hortum non a Ladone, sed a Dracone custoditum esse, nempe opilione, qui unumquemque mala abducturum occidit.Diodorus Siculus, Bibliotheca 4.26.3.

 Notae 

 Bibliographia 
 Ogden, Daniel (2013) Drakōn: Dragon Myth and Serpent Cult in the Greek and Roman Worlds. Oxford University Press.
 Roscher, Wilhelm Heinrich (1894) Ausführliches Lexikon der griechischen und römischen Mythologie, 1785-86. Teubner.

 Nexus externi  
 Drakon Hesperios

Categoria:Cryptidae
!
Categoria:Hercules
Categoria:Hybridae fabulosae
Categoria:Mythologia